CELEX: 32005R1994
Language: el
Date: 2005-12-07
Title: Κανονισμός (ΕΚ) αριθ. 1994/2005 της Επιτροπής, της  7ης Δεκεμβρίου 2005 , περί καθορισμού των προϊόντων βάσεως που δεν τυγχάνουν της προκαταβολής της επιστροφής κατά την εξαγωγή

8.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 320/30
            
         
      ΚΑΝΟΝΙΣΜΌΣ (ΕΚ) αριθ. 1994/2005 ΤΗΣ ΕΠΙΤΡΟΠΉΣ
   
   της 7ης Δεκεμβρίου 2005
   περί καθορισμού των προϊόντων βάσεως που δεν τυγχάνουν της προκαταβολής της επιστροφής κατά την εξαγωγή
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, περί κοινής οργανώσεως αγοράς στον τομέα των σιτηρών (1), και ιδίως το άρθρο 18 πρώτο εδάφιο, καθώς και τις αντίστοιχες διατάξεις των άλλων κανονισμών που θεσπίζουν κοινή οργάνωση αγορών στον τομέα των γεωργικών προϊόντων,
   τον κανονισμό (ΕΟΚ) αριθ. 565/80 του Συμβουλίου, της 4ης Μαρτίου 1980, περί της προκαταβολής των επιστροφών κατά την εξαγωγή των γεωργικών προϊόντων (2),
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 1618/81 της Επιτροπής, της 17ης Ιουνίου 1981, περί καθορισμού των προϊόντων βάσεως που δεν τυγχάνουν της προκαταβολής της επιστροφής κατά την εξαγωγή (3), έχει επανειλημμένα τροποποιηθεί (4) κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
            
         
               (2)
            
            
               Το άρθρο 4 παράγραφος 2 του κανονισμού (ΕΟΚ) αριθ. 565/80 εφαρμόζεται στα μεταποιημένα προϊόντα και στα εμπορεύματα που παράγονται από τα προϊόντα βάσεως, υπό τον όρο ότι το καθεστώς της τελειοποιήσεως προς επανεξαγωγή δεν απαγορεύεται για τα συγκρίσιμα προϊόντα. Πρέπει να καταρτισθεί ο κατάλογος που προβλέπεται στο άρθρο 8 του κανονισμού (ΕΟΚ) αριθ. 565/80 περί καθορισμού των προϊόντων αυτών. Η τελειοποίηση προς επανεξαγωγή απαγορεύεται για ορισμένα προϊόντα συγκρίσιμα με τα προϊόντα βάσεως.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων επιτροπών διαχειρίσεως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα βασικά προϊόντα που δεν επωφελούνται του καθεστώτος που αναφέρεται στο άρθρο 4 του κανονισμού (ΕΟΚ) αριθ. 565/80 απαριθμούνται στο παράρτημα Ι του παρόντος κανονισμού.
   Εντούτοις, αυτά τα βασικά προϊόντα εξαιρούνται όταν προορίζονται να χρησιμοποιηθούν στη μεταποίηση των προϊόντων που αναφέρονται:
   
               α)
            
            
               στο παράρτημα Ι του κανονισμού (ΕΚ) αριθ. 1784/2003, με εξαίρεση τα προϊόντα που υπάγονται στον κωδικό ΣΟ 2309·
            
         
               β)
            
            
               στο άρθρο 1 παράγραφος 1 στοιχείο γ) του κανονισμού (ΕΚ) αριθ. 1785/2003 του Συμβουλίου (5).
            
         Άρθρο 2
   Ο κανονισμός (ΕΟΚ) αριθ. 1618/81 καταργείται.
   Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Δεκεμβρίου 2005.
      
         
            Για την Επιτροπή
         
         José Manuel BARROSO
         
         
            Πρόεδρος
         
      
   
   
      (1)  ΕΕ L 270 της 21.10.2003, σ. 78· κανονισμός όπως τροποποιήθηκε από τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (2)  ΕΕ L 62 της 7.3.1980, σ. 5· κανονισμός όπως τροποποιήθηκε τελευταία από τον κανονισμό (ΕΚ) αριθ. 444/2003 της Επιτροπής (ΕΕ L 67 της 12.3.2003, σ. 3).
   
      (3)  ΕΕ L 160 της 18.6.1981, σ. 17· κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3480/88 (ΕΕ L 305 της 10.11.1988, σ. 28).
   
      (4)  Βλέπε παράρτημα ΙΙ.
   
      (5)  ΕΕ L 270 της 21.10.2003, σ. 96.
   
      ΠΑΡΑΡΤΗΜΑ Ι
      
                  Κωδικός ΣΟ
               
               
                  Περιγραφή εμπορευμάτων
               
            
                  1104
               
               
                  Σπόροι δημητριακών αλλιώς επεξεργασμένοι (π.χ. με μερική απόξεση του περικάρπιου, πλατυσμένοι, σε νιφάδες, με ολική σχεδόν απόξεση του περικάρπιου και στρογγυλεμένα τα δύο άκρα τους, τεμαχισμένοι ή σπασμένοι), με εξαίρεση του ρυζιού της κλάσης 1006. Φύτρα δημητριακών ολόκληρα, πλατυσμένα, σε νιφάδες ή αλεσμένα:
               
            
                  1104 30
               
               
                  – Φύτρα δημητριακών, ολόκληρα, πλατυσμένα, σε νιφάδες ή αλεσμένα
               
            
                  1106
               
               
                  Αλεύρια, σιμιγδάλια και σκόνη από ξερά όσπρια της κλάσης 0713, από σάγο ή ρίζες ή κονδύλους της κλάσης 0714 ή από προϊόντα του κεφαλαίου 8:
               
            
                  1106 20
               
               
                  – Από σάγο, ρίζες ή κονδύλους της κλάσης 0714:
               
            
                  1106 20 90
               
               
                  – – Άλλα
               
            
                  1109 00 00
               
               
                  Γλουτένη σιταριού, έστω και σε ξερή κατάσταση
               
            
                  2302
               
               
                  Πίτουρα εν γένει και άλλα υπολείμματα, έστω και συσσωματωμένα με μορφή σβόλων, από το κοσκίνισμα, το άλεσμα ή άλλες κατεργασίες των δημητριακών ή οσπριοειδών:
               
            
                  2302 10
               
               
                  – Καλαμποκιού
               
            
                  2302 20
               
               
                  – Ρυζιού
               
            
                  2302 30
               
               
                  – Σιταριού
               
            
                  2302 40
               
               
                  – Άλλων δημητριακών
               
            
                  2303
               
               
                  Κατάλοιπα αμυλοποιίας και παρόμοια κατάλοιπα, πολτοί τεύτλων, υπολείμματα ζαχαροκάλαμου και άλλα απορρίμματα ζαχαροποιίας, υπολείμματα και απορρίμματα ζυθοποιίας ή οινοπνευματοποιίας, έστω και συσσωματωμένα με μορφή σβόλων:
               
            
                  2303 10
               
               
                  – Κατάλοιπα αμυλοποιίας και παρόμοια κατάλοιπα:
               
            
                  – – Κατάλοιπα της αμυλοποιίας του καλαμποκιού (με εξαίρεση τα συμπυκνωμένα νερά μουσκέματος), περιεκτικότητας σε πρωτεΐνες, που μετριέται σε ξερή ύλη:
               
            
                  2303 10 11
               
               
                  – – – Ανώτερης του 40 % κατά βάρος
               
            
   
      ΠΑΡΑΡΤΗΜΑ ΙΙ
      Καταργούμενος κανονισμός με τις διαδοχικές τροποποιήσεις του
      
                  Κανονισμός (ΕΟΚ) αριθ. 1618/81 της Επιτροπής
               
               
                  (ΕΕ L 160 της 18.6.1981, σ. 17)
               
            
                  Κανονισμός (ΕΟΚ) αριθ. 2880/84 της Επιτροπής
               
               
                  (ΕΕ L 272 της 13.10.1984, σ. 15)
               
            
                  Κανονισμός (ΕΟΚ) αριθ. 3480/88 της Επιτροπής
               
               
                  (ΕΕ L 305 της 10.11.1988, σ. 28)
               
            
   
      ΠΑΡΑΡΤΗΜΑ III
      ΠΙΝΑΚΑΣ ΑΝΤΙΣΤΟΙΧΙΑΣ
      
                  Κανονισμός (ΕΟΚ) αριθ. 1618/81
               
               
                  Παρών κανονισμός
               
            
                  Άρθρο 1
               
               
                  Άρθρο 1
               
            
                  Άρθρο 2
               
               
                  —
               
            
                  —
               
               
                  Άρθρο 2
               
            
                  Άρθρο 3
               
               
                  Άρθρο 3
               
            
                  Παράρτημα
               
               
                  Παράρτημα I
               
            
                  —
               
               
                  Παράρτημα II
               
            
                  —
               
               
                  Παράρτημα III